KÚPNA ZMLUVA – časť č.1 Robotická paletizačná linka


1. ZMLUVNÉ STRANY

1.1. Predávajúci
Obchodné meno:		.................................
Sídlo:				.....................................
IČO:  				.....................................
DIČ:  				.....................................
IČ DPH:  			.....................................
Zápis:				.........................................
Bankové spojenie:		.........................................
Číslo účtu:			..........................................
Zastúpený: 			........................................

 (ďalej iba ako „Predávajúci“)

1.2. Kupujúci
Obchodné meno:  		THYMOS, spol. s r.o.                    	
Sídlo:				Popradská 518, 059 52 Veľká Lomnica			
IČO:  				31 672 914
DIČ:  				2020515772	
IČ DPH:  			SK2020515772
Zápis:				vložka č. 1112/P
Bankové spojenie:		VÚB, a.s., Mlynské nivy 1, 829 90 Bratislava 25		 
Číslo účtu:			SK02 0200 0000 0013 7554 5562
Zastúpený: 			Ing. Mária Brosmanová, konateľka spoločnosti
				Marián Štelbaský, konateľ spoločnosti 
	

	(ďalej len ako „Kupujúci“)
1.3. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "Zmluva").

2. PREDMET ZMLUVY
2.1. Pod pojmom „Predmet kúpy“ sa pre účely tejto Zmluvy rozumie dodávka zariadení podľa Prílohy č.1 a 2.
2.2. Predmetom tejto Zmluvy je 
2.2.1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy, a 
2.2.2. záväzok Kupujúceho prevádzaný Predmet kúpy prevziať a zaplatiť kúpnu cenu. 
2.3. Predávajúci prevádza Predmet kúpy do výlučného vlastníctva Kupujúceho vcelku.


3. DODANIE PREDMETU KÚPY
3.1. Keďže Kupujúci má záujem financovať Predmet kúpy aj z rozpočtov Európskej únie, sa Zmluvné strany dohodli, že termín začatia dodávky Predmetu kúpy určí Kupujúci jednostrannou písomnou objednávkou adresovanou Predávajúcemu. 
3.2. Predávajúci dodá Predmet kúpy Kupujúcemu v lehote do 12 mesiacov od doručenia jednostrannej písomnej objednávky Kupujúceho Predávajúcemu. 
3.3. Kupujúci má lehotu 15 dní na prezretie dodaného predmetu kúpy a dokumentácie pred podpisom odovzdávajúceho protokolu. Konkrétny termín konečného odovzdania oznámi Predávajúci Kupujúcemu 15 dní vopred a zabezpečí dokumentáciu na kontrolu. 
3.4. Kupujúci nie je povinný prevziať predmet kúpy (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky vykazuje dodávka vady alebo nedorobky. 
3.5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami. 
3.6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
3.7. Miesto dodania predmetu kúpy: THYMOS, spol. s r.o., Popradská 518, Veľká Lomnica       059 52. 
3.8. Predávajúci zabezpečuje na vlastné nebezpečenstvo nakládku, dopravu a vykládku zariadenia v zmysle cenovej ponuky. Presne vymedzené miesto musí byť odsúhlasené medzi stranami tak, aby bolo zabezpečené efektívne vykonanie prác.
3.9. Strany sa dohodli, že nakládka a vykládka u Kupujúceho je zahrnutá v rámci záväzku plynúceho Predávajúceho z tejto zmluvy. 

4. DOKUMENTÁCIA 
4.1. Zmluvným jazykom pre dokumentáciu predmetu zmluvy je slovenský jazyk. 
4.2. Predávajúci poskytne Kupujúcemu pred podpisom zmluvy návrh výkresu umiestnenia v priestore a technologickú schému v PDF a DWG. 
4.3. Predávajúci odovzdá kupujúcemu odovzdávaciu dokumentáciu podľa platnej legislatívy. Súčasťou dokumentácie bude Vyhlásenie o zhode na celé pracovisko, ako aj Odborné stanovisko o posúdení bezpečnosti a inštalácie pracovného prostriedku vydané oprávnenou právnickou osobou. 

5. SOFTWARE
5.1. Strany vyhlasujú a priznávajú nesporným, že v súvislosti s poskytnutím plnenia podľa tejto zmluvy dôjde k využitiu softwarových produktov, ktoré budú vyvinuté zhotoviteľom a ďalej softwarových produktov tretích osôb. 
5.2. V prípade využitia softwarových produktov tretích osôb, platí, že objednávateľovi patria také licenčné práva k týmto softwarovým produktom, ktoré budú poskytnuté treťou osobou a zhotoviteľ nenesie zodpovednosť za rozsah a podmienky poskytnutia licencie k používaniu softwarových produktov tretích osôb. 
5.3. U tých softwarových produktov, ktoré budú vyvinuté predávajúcim ako autorom, platia ďalej uvedené licenčné podmienky.
5.4. Kupujúci je oprávnený tieto softwarové produkty používať iba za účelom, ku ktorému boli vyvinuté a to bez časového obmedzenia s tým, že cena stanovená touto zmluvou zahŕňa takisto úplatu za poskytnutie takýchto licencií. Kupujúci je oprávnený nakladať takisto so zdrojovým kódom iba pre svoje potreby v súlade za účelom tejto zmluvy. 
5.5. Kupujúci nie je výslovne oprávnený nakladať so zdrojovým kódom akokoľvek inak, ako stanoví táto zmluva. 
5.6. Kupujúci je oprávnený sprístupniť zdrojový kód akejkoľvek tretej osobe za účelom úprav a jeho modifikácie. Sprístupnenie zdrojového kódu tretej osobe je podmienené uzatvorením dohody o mlčanlivosti medzi kupujúcim a treťou stranou.
5.7. Predávajúci poskytne Kupujúcemu zálohu zdrojového kódu (softwéru) ku všetkým dodaným riadiacim systémom. Predávajúci odovzdá Kupujúcemu zdrojový kód po uplynutí záručnej doby. 

6. CENA 
6.1. Kúpna cena za Predmet kúpy bola Zmluvnými stranami dohodnutá v EUR spolu vo výške 
	Cena bez DPH
	

	DPH
	

	Cena s DPH
	


Cena Predmetu zmluvy zahŕňa všetky vedľajšie náklady (dopravu, vykládku, clo, dokumentáciu, software) a ceny jednotlivých položiek Predmetu zmluvy sú určené v Prílohe č. 2.
6.2. Každá časť kúpnej ceny je splatná nasledovne:
6.2.1. 30 % - zálohová platba po zaslaní písomnej objednávky Predávajúcemu, na základe vystavenej faktúry so splatnosťou 14 dní, 
6.2.2. 50 % - druhá zálohová platba po dodávke na základe podpísaného dodacieho listu a vystavenej faktúry so splatnosťou 14 dní,
6.2.3. 20 % - konečná platba do 30 dní od uvedenia do prevádzky, podpise Konečného preberacieho protokolu a vystavenej faktúry.

7. HARMONOGRAM
7.1. Predávajúci sa s Kupujúcim vzájomne dohodli na nasledujúcom spôsobe a harmonograme predania predmetu kúpy:
	Aktivita
	Dokument
	Termín

	Preberanie u Predávajúceho
	Akceptačný protokol (FAT – Factory Acceptance Test)
	9 - 10 mesiacov 
od objednávky

	Prevoz a vykládka predmetu kúpy na miesto dodania Kupujúcemu 
	Dodací list
	

	Inštalácia a montáž 
	
	

	Oživenie a príprava na poloprevádzkové skúšky
	
	

	Poloprevádzkové skúšky 
	Zápis zo skúšok s uvedením prípadných nedostatkov a závad s termínom ich odstránenia
	do 11 – 12 mesiacov od objednávky

	Výkonnostný test
	Zápis z výkonnostného testu s parametrami
	podľa dohody

	Uvedenie predmetu kúpy do trvalej prevádzky 
	Konečný preberací protokol (FA – Final Acceptance)
	do 12 mesiacov od objednávky



7.2.1. 	Prebratie u Predávajúceho – Akceptačný protokol (FAT), rozumie sa tým:
- základné overenie splnení požiadaviek na dodávku (jednotlivé zariadenia) podľa kúpnej zmluvy a Prílohy č. 1. 
- overenie funkčnosti zariadenia a jeho pripravenosti do výroby.
7.2.2.	Konečné preberanie – Konečný preberací protokol (FA), týmto sa rozumie, že Predávajúci:
- odstránil všetky pripomienky kupujúceho z Akceptačného protokolu (FAT),
- splnil podmienky na uznanie poloprevádzkových skúšok a odstránenie pripomienok na základe Zápisu z poloprevádzkových skúšok, 
- súčasťou Konečného preberania musí byť urobený výkonnostný test predmetu kúpy. O teste bude vykonaný Zápis s výsledkami testu.
- o priebehu výsledku konečnej prebierky je Predávajúci povinný vyhotoviť Konečný preberací protokol s uvedením odovzdania predmetu kúpy bez závad.

8. POVINNOSTI KUPUJÚCEHO A PREDÁVAJÚCEHO
8.1. Kupujúci zaistí:
· zodpovedajúcu súčinnosť svojich zamestnancov k riadnemu a včasnému dodaniu 
zariadenia vrátane jeho montáže, inštalácie a prevedenia potrebných skúšok zariadenia, 
· prístup k pripojeniu rozvodu vzduchu a elektrickej energie,
· prípravu dátového kábla medzi serverom a zariadením, zabezpečí súčinnosť s IT oddelením.
8.2. Predávajúci zaistí:
· možnosť pripojenia do internej siete pomocou kábla, ako aj súčinnosť IT oddelenia pri komunikácii medzi zariadením a serverom, 

· predávajúci zaistí dodanie, montáž a oživenie pracoviska podľa podrobnej špecifikácie v prílohe.

9. PRECHOD VLASTNÍCKYCH PRÁV
Vlastnícke právo k predmetu kúpy nadobúda kupujúci dňom podpísania Protokolu o odovzdaní a prevzatí oboma zmluvnými stranami a zaplatení celkovej sumy vrátane DPH (ak je uplatniteľné vo vzťahu k predávajúcemu). Pre určenie dňa prechodu vlastníckeho práva platí neskorší z týchto dvoch dátumov.

10. POISTENIE PREDÁVAJÚCEHO
10.1. Predávajúci uzavrie poistnú zmluvu s renomovanou poisťovňou vzťahujúcou sa na poistenie všeobecnej zodpovednosti za škodu.
10.2. Poistná zmluva Predávajúceho týkajúca sa poistenia všeobecnej zodpovednosti za škodu pokrývajúca prevádzkovú činnosť  a škodu spôsobenú vadným výrobkom alebo vadne vykonanou prácou musí byť uzatvorená na minimálnu čiastku vo výške päťstotisíc (500.000) EUR (alebo na ekvivalentnú čiastku v miestnej mene).
10.3. Predávajúci musí predložiť Kupujúcemu doklad o uzavretej platnej poistnej zmluve pred podpisom Zmluvy. Toto poistné krytie musí byť platné po celú dobu inštalácie.

11. ZÁRUKA A ZMLUVNÉ POKUTY
11.1. Predávajúci poskytuje na Predmet kúpy záruku. Predávajúci  zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby. 
11.2. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím 24 mesiacov plynúcich od odovzdania Predmetu kúpy. Zmluvné strany sa dohodli, že zhotoviteľ bude mať počas záručnej doby zriadený bezplatný vzdialený prístup k riadiacemu systému linky za účelom rýchlej detekcie prípadných vád.
11.3. Predávajúci sa zaväzuje začať s odstraňovaním prípadných vád dodávky do 24 hodín od doručenia elektronického oznámenia vady Kupujúcim. Oprávnený nahlasovať vady za Kupujúceho je: p. Štefan Kiška, email: stefan.kiska@thymos.sk, telefón: 0911 646 032. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 5 pracovných dní od doručenia oznámenia vady Kupujúcim, pokiaľ sa nedohodol s Kupujúcim inak. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami. 
11.4. Ak Predávajúci neodovzdá Predmet kúpy riadne (bez vád) a včas,  je Predávajúci povinný zaplatiť Kupujúcemu zmluvnú pokutu vo výške 1% z celkovej kúpnej ceny bez DPH, a tiež zmluvnú pokutu vo výške 0,01% z celkovej kúpnej ceny bez  DPH za každý začatý deň omeškania s odovzdaním Predmetu kúpy riadne (bez vád) a včas. 
11.5. Ak Predávajúci nezačne odstraňovať Kupujúcim oznámenú vadu včas, alebo ak Predávajúci neodstráni vadu včas, je Predávajúci povinný Kupujúcemu zaplatiť zmluvnú pokutu vo výške 50 EUR za každú vadu a každý začatý deň omeškania až do dňa, kedy Predávajúci pristúpi k odstraňovaniu vady. 
11.6. Predávajúci sa zaväzuje, že počas plynutia záručnej doby obmedzenie prevádzkyschopnosti dodaných zariadení z dôvodu porúch nepresiahne 10 dní za obdobie jedného roka a zároveň nebude dlhšie ako 5 po sebe nasledujúce dni. V prípade, že obmedzenie prevádzkyschopnosti zariadenia presiahne uvedené doby, je predávajúci povinný uhradiť zmluvnú pokutu vo výške 0,02% z hodnoty zariadenia, ktorého prevádzka je obmedzená, za každý deň nad uvedenú dobu.
11.7. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty. 
11.8. Kupujúci je povinný sankciu podľa bodu 11.4 a bodu 11.5 a bodu 11.6 riadne uplatniť a vymáhať, čo je na požiadanie povinný preukázať Poskytovateľovi finančnej pomoci.

12. DÔVERNOSŤ
12.1. Predávajúci sa zaväzuje zachovávať mlčanlivosť o dôverných informáciách, že nesprístupní, ani nepoužije žiadnu informáciu výrobnej, technickej a/alebo obchodnej povahy, s ktorou sa zoznámi alebo získa v súvislosti s plnením tejto Zmluvy. S výnimkou prípadov, kedy Kupujúci udelí predchádzajúci súhlas s takým sprístupnením alebo použitím Dôvernej informácie.
12.2. Za dôverné informácie sa podľa § 513 Obchodného zákonníka zákona, technické riešenia, výkresy, návody, projektová dokumentácia, modely, metódy výpočtu, jednotkové ceny, vzory, a pod. 
12.3. Medzi Dôverné informácie nepatria žiadne informácie, ktoré sú v dobe ich sprístupnenia alebo použitia bežne dostupné verejnosti.
12.4. V prípade preukázania porušenia mlčanlivosti alebo obchodného tajomstva má Kupujúci právo voči Predávajúcemu uplatniť nárok na zmluvnú pokutu vo výške 10.000 EUR (a to osobitne za každý jednotlivý prípad porušenia).

13. BEZPEČNOSŤ A OCHRANA ZDRAVIA PRI PRÁCI (BOZPaPO) 
13.1. Predávajúci musí počas celej doby trvania tejto zmluvy dodržiavať všetky platné legislatívne predpisy z oblasti bezpečnosti a ochrany zdravia pri práci (BOZP) a ochrany pred požiarmi (OPP).
13.2. K vykonávaniu špecifických prác (práca s otvoreným ohňom, zváračské práce) v objekte spoločnosti sa vyžaduje písomné povolenie vydané príslušnou zodpovednou osobou BOZP. Bez tohoto povolenia nie je možné prácu začať. Je zakázané vstupovať do priestoru, zdržiavať sa v priestore a vykonávať činnosť, ktorá by mohla bezprostredne ohroziť život alebo zdravie zamestnancov Predávajúceho mimo určený priestor na plnenie predmetu zmluvy.
13.3. S ostatnými predpismi a internými pokynmi Kupujúceho budú vedúci zamestnanci a ostatní zamestnanci Predávajúceho oboznámení pred nástupom k výkonu prác poverenou osobou Kupujúceho. Oboznámenie ďalších zúčastnených zamestnancov s týmito predpismi a pokynmi zaistia vedúci zamestnanci Predávajúceho. Všetci zamestnanci, ktorí sa budú podieľať na vykonávaní prác, sú povinní sa týmito predpismi a pokynmi riadiť.
13.4. Predávajúci odovzdá Kupujúcemu pred nástupom k výkonu práce písomné posúdenie bezpečnostných rizík všetkých jeho činností, ktoré budú vykonávané v rámci zmluvy vrátane stanovených osobných ochranných pracovných prostriedkov (OOPP), tak isto predloží odbornú spôsobilosť potrebnú na výkon činnosti - platné preukazy, osvedčenia, doklady o odbornej spôsobilosti v zmysle platnej legislatívy SR.
13.5. Predávajúci je plne zodpovedný za bezpečnosť a ochranu zdravia pri práci, ochranu pred požiarmi za svojich zamestnancov pri prácach, ktoré sú predmetom zmluvy (vrátane jeho subdodávateľov) a sú vykonávané na preukázateľne prevzatom pracovisku resp. stavenisku.
13.6. Zamestnanci Predávajúceho sú povinní dodržiavať právne a ostatné predpisy na zaistenie BOZP a predpisy OPP pri prácach, ktoré sú predmetom zmluvy. Za oboznámenie z vyššie uvedených predpisov, kvalifikáciu, zdravotnú spôsobilosť svojich zamestnancov vrátane subdodávateľov a za inú odbornú spôsobilosť potrebnú pre výkon zmluvných činností zodpovedá Predávajúci. Predávajúci nesmie poveriť svojich zamestnancov ani zamestnancov svojich subdodávateľov prácou, na ktorú nie sú odborne spôsobilí v súlade s požiadavkami platných právnych predpisov na zaistenie BOZP.
13.7. V prípade porušenia povinnosti dodržiavať bezpečnosť práce sa Predávajúci zaväzuje zaplatiť Kupujúcemu zmluvnú pokutu vo výške 550 EUR, a to za každé jednotlivé porušenie takejto povinnosti. Uhradením zmluvnej pokuty nie je dotknutý nárok Kupujúceho na náhradu škody, ktorá vznikla porušením tejto povinnosti, a to v celom rozsahu, t. j. aj v rozsahu prevyšujúcom zmluvnú pokutu. 
13.8. Kupujúci má právo, a to bez ovplyvnenia konečnej ceny a termínu dokončenia prác, pozastaviť práce vykonávané Predávajúcim v objekte spoločnosti v prípade, ak Predávajúci poruší platné zásady a predpisy v oblasti BOZP. Pri opakujúcom sa podobnom správaní zástupcu Predávajúceho to môže viesť k vydaniu príkazu aby opustil objekt spoločnosti.

14. ZÁSADY SPRÁVANIA SA PRI VSTUPE DO VÝROBNÝCH PRIESTOVOV A ZÁVODU 

14.1. Zhotoviteľ musí počas doby trvania tejto zmluvy dodržiavať všetky zásady platné v oblasti hygieny a bezpečnosti potravín:
1. pred vstupom do výrobných priestorov je potrebné sa prezliecť do čistého pracovného odevu (ak nemá, tak jednorazový plášť - zapnutý) a povinnosť použiť pokrývku hlavy zakrývajúcu všetky vlasy. Muži, ktorí majú strnisko, musia mať vo výrobe rúško na bradu. Je zakázaný vstup do výroby v krátkych nohaviciach;
1. vstup do výrobných priestorov je povolený len cez hygienickú slučku (t.j. umyť ruky mydlom pod tečúcou vodou a použiť dezinfekčný prostriedok na ruky);
1. vo výrobných priestoroch platí zákaz nosenia šperkov, tzn. hodiniek, náhrdelníkov, náramkov, nalepovacích nechtov, umelých mihalníc, náušníc. Pokiaľ nie je možné náušnice zložiť, je nutné ich prelepiť farebnou náplasťou.
1. nenosiť do výrobných priestorov žiadne osobné veci, nápoje a jedlo, nejesť a nepiť vo výrobných priestoroch a tam, kde sa to zakazuje (ani žuvať žuvačku),
1. udržovať poriadok a čistotu vo svojom pracovnom priestore, pri prerušení alebo ukončení práce odovzdať pracovný priestor čistý,
1. zákaz vnášania sklenených predmetov, kovových sponiek a špendlíkov do výrobných priestorov, zákaz používania nožov s odlamovacou čepeľou,
1. drobné predmety nevyhnutné k výkonu práce musia byť bezpečným spôsobom uchovávané v uzatvárateľných nádobách,
1. fyzicky oddeliť pracovný priestor od ostatných výrobných priestorov počas prác (napr. plastovými lamelami),
1. pracovníci externých firiem pracujúci vo výrobných priestoroch THYMOS, spol. s r.o. nesmú trpieť infekčným ochorením (napr. Salmonela, respiračné vírusové ochorenia...). 
1. udržiavať čistotu na toaletách, a pred opätovným vstupom do výrobných priestorov si umyť a vydezinfikovať ruky (trvanie oplachu teplou vodou minimálne 20 sek.).
1. v priestoroch celého závodu je zakázané fajčiť.
14.2. Zhotoviteľ prehlasuje, že všetci pracovníci, ktorí sa budú podieľať na uskutočnení zákazky, boli pred nástupom k výkonu prác oboznámení (úvodné školenie) s predpismi a zásadami správania sa pri vstupe do závodu a výrobných priestorov a budú sa nimi radiť.
14.3. Vstupom do areálu Kupujúceho, Predávajúci vstupuje do online priestoru monitorovaného kamerovým systémom, ktorého súčasťou je záznam s identifikovateľnými osobami, ide o spracúvanie osobných údajov, ktoré podlieha pravidlám GDPR. Kupujúci môže spracúvať osobné údaje v tomto rozsahu: 
a) podobizeň tváre, postavu a iné viditeľné fyzické a fyziologické znaky,
b) správanie sa v monitorovanom priestore,
c) lokalizačné údaje (čas zotrvania v monitorovanom priestore),
d) EVČ vozidla. 
Kupujúci v žiadnom prípade prostredníctvom kamerového systému nespracúva osobné údaje osobitnej kategórie (napr. biometrické údaje, údaje o zdraví a pod.).
Kamerové záznamy môžu byť poskytnuté orgánom činným v trestnom konaní, súdom, právnemu zastúpeniu, poisťovateľovi, SBS, oprávneným zamestnancom a orgánom Kupujúceho.
Účelom je zvýšenie bezpečnosti a poriadku, ochrany majetku vo vlastníctve a správe. 
14.4. Kupujúci má právo, a to bez ovplyvnenia konečnej ceny a termínu dokončenia prác, pozastaviť práce vykonávané Predávajúcim v objekte spoločnosti v prípade, ak Predávajúci poruší platné zásady a predpisy v oblasti vstupu do výrobných priestorov a závodu. Pri opakujúcom sa podobnom správaní zástupcu Predávajúceho to môže viesť k vydaniu príkazu aby opustil objekt spoločnosti.

15. REALIZAČNÁ ZÁBEZPEKA

15.1. Zmluvné strany sa dohodli na realizačnej zábezpeke vo výške 8 % z celkovej kúpnej ceny bez DPH uvedenej v bode 6.1. Zmluvy. Kupujúci je oprávnený všetky uplatnené zmluvné pokuty a náhrady škody, na ktorých sa zmluvné strany v Zmluve dohodli, jednostranne započítať proti akejkoľvek pohľadávke Predávajúceho a proti akejkoľvek časti celkovej kúpnej ceny. Dôvodom pre realizačnú zábezpeku je ochrániť Kupujúceho pred škodami a stratou príležitosti získať NFP v prípade, že  Predávajúci nedodá Predmet kúpy resp. nedodá ho úplne a včas.
15.2. Zábezpeka musí byť zložená pred podpisom Zmluvy a tvorí prílohu Zmluvy.
15.3. Spôsoby zloženia zábezpeky:
15.3.1. Poskytnutím bankovej záruky za Predávajúceho.
15.3.2. Zložením finančných prostriedkov na bankový účet Kupujúceho.
15.4. Podmienky zloženia realizačnej zábezpeky poskytnutím bankovej záruky za Predávajúceho: 
15.4.1. Poskytnutie bankovej záruky sa riadi ustanoveniami § 313 až § 322 zákona  č. 513/1991 Zb. Obchodného zákonníka.
15.4.2. Banková záruka musí byť poskytnutá vo  výške  8 % celkovej kúpnej ceny bez DPH a vydaná najmenej na dobu dodania predmetu kúpy. 
15.4.3.	Banková záruka môže byť vystavená  bankou  so  sídlom  v Slovenskej republike, pobočkou zahraničnej banky v Slovenskej  republike  alebo  zahraničnou  bankou.  V prípade  zahraničnej  banky  je  potrebné doložiť aj bankovú záruku v pôvodnom jazyku aj úradne overený preklad do jazyka slovenského. 
15.4.4. V bankovej záruke (záručná listina) musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Kupujúceho uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Kupujúci požaduje ako Zábezpeku na dodanie Predmetu kúpy v prípade, ak Predávajúci porušuje svoje záväzky vyplývajúce mu zo Zmluvy a všeobecne záväzných právnych predpisov. V bankovej záruke musí byť uvedené, že banka sa zaväzuje do 15 dní po doručení výzvy Kupujúceho na zaplatenie, zaplatiť vzniknutú pohľadávku na účet Kupujúceho uvedený v záhlaví Zmluvy. 
15.4.5. Zábezpeka zložená formou bankovej záruky zanikne uplynutím lehoty na ktorú bola vystavená, ak veriteľ - Kupujúci neoznámi banke písomne svoje nároky  z bankovej záruky počas doby jej platnosti. Záručná listina sa po skončení jej platnosti vráti Predávajúcemu, pričom jej kópia zostáva archivovaná u Kupujúceho ako súčasť dokladov o verejnom obstarávaní.
15.5. Podmienky zloženia realizačnej zábezpeky zložením finančných prostriedkov na bankový účet Kupujúceho:
15.5.1. Finančné prostriedky musia byť v čase podpisu zmluvy pripísané na účet Kupujúceho                               uvedený v záhlaví zmluvy v sume 8% z celkovej kúpnej ceny bez DPH. Ako variabilný symbol uvedie Predávajúci svoje IČO.
15.5.2. Doba platnosti realizačnej zábezpeky formou zloženia finančných prostriedkov na účet Kupujúceho trvá až do uplynutia lehoty podľa bodu 7.2.2.
15.5.3. Kupujúci je bez potreby akéhokoľvek ďalšieho právneho úkonu oprávnený použiť zábezpeku na účely úhrady nárokov Kupujúceho, vrátane zmluvných pokút, náhrady škody, úrokov z omeškania, ktoré mu vznikli v súvislosti s porušením povinností Predávajúceho pri dodaní Predmetu kúpy podľa tejto Zmluvy.
15.5.4. Kupujúci sa zaväzuje vrátiť Predávajúcemu realizačnú zábezpeku v prípade, ak Predávajúci dodá Predmet kúpy včas a riadne. 
15.6. Kupujúci vráti Predávajúcemu realizačnú zábezpeku po uplynutí 15 dní od podpísania Protokolu o odovzdaní a prevzatí oboma zmluvnými stranami a to zníženú o prípadné oprávnené nároky Kupujúceho voči Predávajúcemu v zmysle tohto článku.

16. ZÁVEREČNÉ USTANOVENIA
16.1. Predávajúci berie na vedomie, že predmet kúpy je predmetom žiadosti o nenávratný finančný príspevok z PRV SR 2014 - 2022. Predávajúci sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Kupujúci má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
16.2. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby,  v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
16.3. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka. 
16.4. Zmeny a doplnky obsahu Zmluvy možno uskutočniť len písomne. 
16.5. Počas doby platnosti a účinnosti Zmluvy o plnení zákazky nemôže dôjsť k žiadnej zmene (dodatkom alebo jednostranne) tých častí Zmluvy o plnení zákazky, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy. 
16.6. Zmluva nadobúda platnosť a účinnosť jej podpisom oboma zmluvnými stranami. 
Pri povinne zverejňovaných zmluvách je účinnosť zmluvy naviazaná na jej zverejnenie. 
Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.
16.7. Keďže na financovanie predmetu kúpy podľa tejto Zmluvy žiada Kupujúci nenávratný finančný príspevok z fondov Európskej únie (ďalej len „Žiadosť“), teda Kupujúci má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Kupujúci právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti. 
16.8. Predávajúci berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Kupujúci), keďže Kupujúci financuje predmet zmluvy z fondov EU. Predávajúci prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.
V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške celej ujmy, ktorú Kupujúci bude musieť v súvislosti s porušením povinnosti registrácie Predávajúceho v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Kupujúceho domáhať sa voči Predávajúcemu náhrady škody v celom rozsahu, a to aj škody presahujúcej výšku zmluvnej pokuty.
16.9. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú. 
16.10. Právne vzťahy neupravené touto Zmluvou sa budú riadiť právnym poriadkom platným pre územie Slovenskej republiky.
16.11. Zmluva je vyhotovená v dvoch rovnopisoch, po jednom pre každú Zmluvnú stranu. 
16.12. Neoddeliteľnou súčasťou tejto Kúpnej zmluvy sú:
Príloha č.1 – Podrobný technický opis a údaje deklarujúce technické parametre dodávaného predmetu zákazky  vrátane návrhu výkresu umiestnenia v priestore a technologickú schému v PDF a DWG
Príloha č.2 – Cena dodávaného predmetu/návrh na plnenie kritérií
Príloha č.3 – Podmienky využitia subdodávateľov 



Za Predávajúceho:					Za Kupujúceho:


V ............................., dňa ......................				V ......................., dňa ......................

